FOTO ȘI VIDEO România, pusă pe harta handbalului european de o echipă cu inimă mare! Performanța reușită de Bistrița lui Florentin Pera
Medalii de argint pentru elevele lui Pera în EHF European League.
- CS Gloria 2018 Bistriţa-Năsăud a fost învinsă de formaţia norvegiană Storhamar Handball Elite cu scorul de 29-27 (14-15), duminică seara, la Graz, în finala competiţiei feminine de handbal EHF European League.
Echipa scandinavă a dominat prima parte a meciului şi a condus la diferenţă de trei goluri (7-4, 8-5), dar Gloria a reuşit să întoarcă scorul şi să intre la pauză ăn avantaj, 15-14, în ciuda faptului că Nina Bulatovic şi Gnonsiane Niombla au primit cartonaşe roşii.
România, pusă pe harta handbalului european de o echipă cu inimă mare!
Storhamar a reuşit să se desprindă la două goluri în min. 42, 21-19, şi a controlat jocul până la final, deşi echipa antrenată de Florentin Pera a egalat în două rânduri, 22-22 şi 23-23. Două eliminări (Pristăviţa şi Laslo) au îngreunat şi mai mult misiunea echipei ardelene.
Pentru Gloria au înscris Cristina Laslo 6 goluri, Tamires Morena De Araujo Frossard 6, Sonia Seraficeanu 5, Seynabou Mbengue Rodriguez 4, Nina Bulatovic 2, Nicoleta Dincă 1, Laura Pristăviţa 1, Gnonsiane Niombla 1, Ida-Marie Moesgaard Dahl 1.
Renata Lais De Arruda a avut 13 intervenţii (33,33%), iar Anastasija Babovic Vujovic 2 (50%).
Golurile învingătoarelor au fost reuşite de Anniken Obaidli 9, Kristin Venn 8, Mathilde Rivas-Toft 6, Tina Abdula 3, Ane Cecilie Hoegseth 1, Olivia Linnea Josephine Lofqvist 1, Mia Solberg Svele 1.
Eli Marie Raasok a încheiat cu 12 intervenţii (31,58%).
Meciul a fost arbitrat de turcoaicele Pinar Unlu Hatipoglu şi Mehtap Simsek, iar delegate EHF au fost spaniola Carmen Manchado Lopez şi germanca Jutta Ehrmann-Wolf.\
În finala mică, Dunărea Brăila a fost învinsă dramatic de echipa franceză Neptunes Nantes, cu scorul de 39-38 (18-14, 33-33), după aruncările de la 7 metri, tot duminică, la Graz.
În patru sezoane desfăşurate în actualul format al EHF European League, România a avut în trei ani reprezentante la turneele finale, Minaur Baia Mare clasându-se pe 3 în 2021 şi pe 4 în 2022.
Oltchim Râmnicu Vâlcea a cucerit Cupa IHF (1984, 1989), ca şi CS Rapid (1993), iar SCM Craiova a câştigat Cupa EHF (2018), în formatele anterioare ale competiţiei.
Agerpres
Urmăriți SPORT.RO și pe Google News